CELEX: 62020TN0162
Language: mt
Date: 2020-03-28 00:00:00
Title: Kawża T-162/20: Rikors ippreżentat fit-28 ta’ Marzu 2020 – UPL Europe and Indofil Industries (Netherlands) vs EFSA

15.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 201/32
            
         
      Rikors ippreżentat fit-28 ta’ Marzu 2020 – UPL Europe and Indofil Industries (Netherlands) vs EFSA
      (Kawża T-162/20)
      (2020/C 201/44)
      Lingwa tal-kawża: l-Ingliż
      
         Partijiet
      
      
         Rikorrenti: UPL Europe Ltd (Warrington Cheshire, ir-Renju Unit), Indofil Industries (Netherlands) BV (Amsterdam, il-Pajjiżi l-Baxxi) (rappreżentanti: C. Mereu u S. Englebert, avukati)
      
         Konvenuta: Awtorità Ewropea dwar is-sigurtà fl-Ikel
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara r-rikors ammissibbli u fondat;
               
            
                  —
               
               
                  tannulla d-deċiżjoni tal-Awtorità Ewropea dwar is-sigurtà fl-Ikel (EFSA) tat-28 ta’ Jannar 2020, innotifikata lir-rikorrenti fid-29 ta’ Jannar 2020, dwar l-evalwazzjoni tal-invokazzjonijiet ta’ kunfidenzjalità magħmula fir-rigward ta’ xi partijiet mill-Konklużjonijiet tal-EFSA dwar l-eżami kolleġjali tal-evalwazzjoni tar-riskji marbuta mas-sustanza attiva Mancozeb użata bħala pestiċida (iktar ’il quddiem id-“deċiżjoni kkontestata”); u
               
            
                  —
               
               
                  tikkundanna lill-konvenuta għall-ispejjeż kollha tal-kawża.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw sitt motivi.
      
                  1.
               
               
                  L-ewwel motiv ibbażat fuq ksur proċedurali tal-Artikolu 12 tar-Regolament ta’ Implimentazzjoni tal-Kummissjoni (UE) Nru 844/2012 (1): id-deċiżjoni kkontestata ntlaħqet abbażi ta’ żbalji proċedurali ta’ fatt u ta’ liġi.
               
            
                  2.
               
               
                  It-tieni motiv ibbażat fuq ksur sostanzjali tal-Artikolu 13 tar-Regolament ta’ Implimentazzjoni tal-Kummissjoni Nru 844/2012: id-deċiżjoni kkontestata ntlaħqet abbażi ta’ żbalji sostanzjali ta’ fatt u ta’ liġi.
               
            
                  3.
               
               
                  It-tielet motiv ibbażat fuq applikazzjoni żbaljata tal-Artikoli 38, 39 u 40 tar-Regolament Nru 178/2002 (2): il-konvenuta tinterpreta u tapplika ħażin id-dispożizzjonijiet dwar il-kunfidenzjalità stabbiliti fl-Artikoli 38, 39 u 40 tar-Regolament Nru 178/2002.
               
            
                  4.
               
               
                  Ir-raba’ motiv ibbażat fuq ksur tal-Artikolu 63 tar-Regolament Nru 1107/2009 (3): il-konvenuta kisret l-Artikolu 63 tar-Regolament Nru 1107/2009 billi ddeċidiet li tippubblika l-informazzjoni li r-rikorrenti riedu li ssir kunfidenzjali, liema ħaġa tista’ tippreġudika l-interessi kummerċjali tagħhom.
               
            
                  5.
               
               
                  Il-ħames motiv ibbażat fuq nuqqas ta’ kompetenza: il-konvenuta aġixxiet ultra vires peress li l-Aġenzija Ewropea għas-Sustanzi Kimiċi (ECHA) hija l-unika awtorità li hija legalment responsabbli għall-klassifikazzjoni jew għall-klassifikazzjoni mill-ġdid ta’ sustanzi, kif stabbilit fir-Regolament Nru 1272/2008 (4), u mhux il-konvenuta.
               
            
                  6.
               
               
                  Is-sitt motiv ibbażat fuq ksur tal-prinċipji fundamentali tal-liġi tal-Unjoni: il-prinċipji ta’ legalità, ta’ ċertezza legali, ta’ aspettattivi leġittimi, ta’ amministrazzjoni tajba u ta’ proporzjonalità, kif ukoll tal-obbligu ta’ evalwazzjoni diliġenti u imparzjali: id-deċiżjoni kkontestata ġiet adottata bi ksur tal-prinċipji fundamentali tad-dritt tal-Unjoni Ewropea.
               
            
         (1)  Regolament ta’ Implimentazzjoni tal-Kummissjoni (UE) Nru 844/2012 tat- 18 ta’ Settembru 2012 li jistabbilixxi d-dispożizzjonijiet meħtieġa għall-implimentazzjoni tal-proċedura ta’ tiġdid għas-sustanzi attivi, kif previst fir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti (ĠU 2012 L 252, p. 26).
      
         (2)  Regolament tal-Parlament Ewropew u tal-Kunsill (KE) Nru 178/2002 tat-28 ta’ Jannar 2002 li jistabilixxi l-prinċipji ġenerali u l-ħtiġijiet tal-liġi dwar l-ikel, li jistabilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà ta’ l-ikel (ĠU Edizzjoni Speċjali bil-Malti, Kapitolu 15, Vol. 6, p. 463, bir-rettifiki fil-ĠU L 327, 12.11.2014, p. 9 u fil-ĠU L 227, 20.8.2016, p. 5).
      
         (3)  Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (ĠU 2009 L 309, p. 1).
      
         (4)  Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU 2008 L 353, p. 1, bir-rettifiki fil-ĠU L 16, 20.1.2011, p. 1, fil-ĠU L 349, 21.12.2016, p. 1, u fil-ĠU L 117, 3.5.2019, p. 8).